Diari Oficial de la Generalitat Valenciana


Sumari del DOGV 9886, del 05-07-2024 (2024/6081)

RESOLUCIÓ de 19 de juny de 2024, de la Conselleria d'Educació, Universitats i Ocupació, per la qual es modifica la inscripció del centre docent estranger Willow International School, de Rojales.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/6081


Data del document
:   19-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 19 de juny de 2024, de la Conselleria d'Educació, Universitats i Ocupació, per la qual es modifica la inscripció del centre docent estranger Willow International School, de Rojales. [2024/6081]  
 Antecedents de fet  
Primer. Mitjançant la Resolució de 26 d'octubre de 2022, de la Conselleria d'Educació, Cultura i Esport, i posterior correcció d'errors de 8 de novembre de 2022, es concedix la inscripció del centre docent estranger Willow International School, amb codi 48561625, de Rojales, per a la impartició dels ensenyaments del sistema educatiu britànic des de Reception (4 a 5 anys) fins a Year 11 (15 a 16 anys), per a alumnat estranger, amb un total de 112 llocs escolars i amb una vigència fins al 2 de maig de 2024.  
Segon. Amb data 30 de maig de 2024, la titularitat del centre presenta certificat actualitzat de l'entitat British Council per a impartir des de Reception (4 a 5 anys) fins a Year 13 (17 a 18 anys), per a alumnat estranger, amb un total de 110 llocs escolars i amb una vigència fins al final del curs acadèmic 2026-2027.  
Tercer. La titularitat del centre presenta, a més, declaració de no haver realitzat obres.  
A estos antecedents de fet s'apliquen els següents   
  
Fonaments de dret  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.  
Segon. Vist que la sol·licitud de modificació de la inscripció del centre complix els requisits establits en el Reial decret 806/1993, de 28 de maig, sobre règim de centres docents estrangers a Espanya.  
  
De conformitat amb els antecedents de fet i considerats els fonaments de dret, resolc:  
  
Primer  
Modificar la inscripció del centre, en els termes que s'especifiquen a continuació:  
Codi del centre: 11867669.  
Denominació genèrica del centre: centre docent privat estranger.  
Denominació específica del centre: Willow International School.  
Titularitat: Willow International School, SL.  
Domicili: avinguda de la Mar, local 4,6,7-Urb. Pueblo Bravo, 2-B  
Localitat: Rojales.  
Província: Alacant.  
  
Ensenyaments del sistema educatiu britànic:  
Des del curs Reception (de 4 a 5 anys) fins a Year 13 (de 17 a 18 anys) amb una capacitat de 110 llocs escolars, per a alumnat estranger.  
  
Vigència: fins al final del curs escolar 2026-2027.  
  
Segon  
Abans que finalitze la vigència d'esta inscripció, la titularitat del centre haurà d'aportar el certificat actualitzat, expedit per la corresponent representació diplomàtica acreditada a Espanya, en la qual conste, fefaentment, que els ensenyaments tindran validesa oficial plena al país d'origen, i que el centre té els requisits que exigix el país d'origen. Si no aporta a esta Conselleria este certificat, podrà procedir-se d'ofici a la revocació de la inscripció del centre.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
Per a les persones interessades que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
València, 19 de juny de 2024. El secretari autonòmic d'Educació: Daniel McEvoy Bravo.